Gestió de límits en la paternitat
2025-05-22 18:30 - 20:30 (Europe/Helsinki) | L’Escorxador
Taller a càrrec d’Albert Pons, terapeuta especialitzat en criança i paternitat
Adreçat a homes
Dins el cicle “Masculinitats des d’una perspectiva feminista”

Jornada de cultura musical ACAV
2025-05-24 | La Gueralda, Sant Raimon de Penyafort, 7, Vilafranca del Penedès, 08720
Jornada diürna i cultural de música alternativa i local en estat pur!
🎸 concert-vermut amb THE HONGS
💿 A partir de les 11h Fira de vinils amb joies per col·leccionistes i melòmans
📚 Presentació d’un llibre que publicarà aquest mes de maig “LA HISTÒRIA DEL METAL CATALÀ”, un anàlisi del panorama del metal català de 40 anys cap aquí, amb un recull de més de 400 bandes de metal en català, algunes de l’Alt Penedès.
🎸 concert de tarda amb URGILA i PÒTULS CM

Ruta Verdaguer
2025-05-31
Ruta pel Parc Natural de Guilleries Savassona, on va néixer i viure el poeta mossèn Cinto Verdaguer. Passarem per llocs tan bonics com l’Àrea d´esplai de la Font Trobada , Gorg de Llitons, Castell Sant Llorenç de Munt, Salt de la Minyona, Tavèrnoles, Ermita la Damunt i Folgueroles.
En acabar, dinarem de carmanyola a la Font Trobada, punt d’inici de la ruta i espai emblemàtic del municipi on l’artista Perejaume va realitzar una intervenció paisatgística que consistia a dibuixar la signatura del poeta Jacint Verdaguer tot seguint el curs de l’aigua al torrent de Folgueroles.
Ruta: https://es.wikiloc.com/rutas-senderismo/pr-c-217-camins-de-verdaguer-194595474
👉🏻 Com sempre, cal inscriure’s al formulari: https://forms.gle/mJcjyefBt5bA9qp46

Fes la teva ratafia!
2025-06-01 10:00 - 14:00 | La Gueralda, Sant Raimon de Penyafort, 7, Vilafranca del Penedès, 08720
No et perdis la nova sortida d’identificació de plantes i el taller d’elaboració de ratafia de La Bresca i La Gueralda. El dia perfecte!
Properament formulari d’inscripció

Projecció del documental "La Plana dels Vents"
2025-06-06 19:00 - 21:00
Projecció del documental “Les Planes del Vent” de Pep Puig.
La logística a La Bisbal i a la Vegueria Penedès a debat amb Martí Deluca (Salvem els Masots) i Pau Batelle (SOM Penedès).
Organitza: Bosc Verd, Imprescindibles, Salvem Els Masots, SOM Penedès i La Gueralda

10è mercat d'intercanvi de roba
2025-06-07 10:00 - 13:00 | La Gueralda, Sant Raimon de Penyafort, 7, Vilafranca del Penedès, 08720
El mercat d’intercanvi de roba de La Bresca es durà a terme el proper dissabte 7 de juny al Casal Popular La Gueralda. La gent interessada en intercanviar roba podrà portar les peces de roba que ja no utilitzin uns dies abans o el mateix dia i rebre uns tiquets que els permetrà seleccionar peces que necessitin per a donar-los una segona vida. Amb tot això La Bresca pretén fomentar una cultura de consum responsable, promovent un estil de vida més conscient i sostenible.
Com funciona? Cada participant pot portar la roba que ja no utilitzi i a canvi se li proporcionaran tiquets per canviar el dia del mercat.
Quins són els requisits? Màxim de 10 peces per persona, només s’acceptaran peces en bon estat, no s’accepta roba interior ni sabates i l’intercanvi és no monetari, és a dir 1 peça de roba per un tiquet.
Recollida de roba: 28/05 , 04/06, 06/06 de 17:30 a 19h, i el mateix dia del mercat de 10 a 11h.

Concert: Fetus + PD Gargots
2025-06-13 20:00 - 23:00 | Auditori Maria Rosa Juncosa
Concert de cloenda de la temporada d’Espectacles Vilafranca
Fetus irromp de nou amb Càntir nou fa aigua fresca, on continuen bastint el seu singular pont entre punk-rock garatger, sons d’arrel i cançó de taverna.
Els empordanesos ens serveixen un disc regat amb ratafia i ric en xefles, i es cremen llibres sagrats mentre desfilen els homenots i les donasses que ens han marcat com a poble. Un disc contra el mal govern. Un clam contra el turisme de tot s’hi val i a favor de fer-nos valdre entre tots.
Produït, com és habitual, per Joan Colomo, dona continuïtat als aclamats Sota, cavall, rei (2021) i La Serra dels perduts (2022).
A partir de les 20 h s’iniciarà la música d’ambient i el Casal Popular La Gueralda obrirà el servei de barra i l’ACAV oferirà pa amb tomàquet, botifarra i una opció vegetariana al públic que vulgui sopar.
Després del concert continuarem la festa amb PD Gargots

Assemblea general: "2027: Organitzem-nos per vèncer"
2025-06-14 09:30 - 12:00 | La Gueralda, Sant Raimon de Penyafort, 7, Vilafranca del Penedès, 08720
Assemblea general de la CUP.
Tot seguit, vermut popular

A l'estiu els drets no fan vacances
2025-06-17 19:00 - 21:00 | La Gueralda, Sant Raimon de Penyafort, 7, Vilafranca del Penedès, 08720
Vols saber quines són les condicions laborals per treballar a una casal d’estiu? Tens preguntes sobre experiències passades, i com encarar la feina d’aquest estiu? Xerrada juntament amb La COS (Coordinadora Obrera Sindical) sobre condicions laborals dels monitors i monitores dels casals i colònies d’estiu. Vine amb les teves amigues, i resol tots els dubtes que tingueu! A l’acabar hi haurà pintxos i begudes, t’hi esperem!😋

Presentació del llibre "La gata ferida"
2025-06-21 19:30 - 22:00 | La Gueralda, Sant Raimon de Penyafort, 7, Vilafranca del Penedès, 08720
Presentació del llibre La Gata Ferida de Victor Estrada amb la col·laboració de l’exposició de pintures de Buyuart.
A continuació, concert amb Los Aguacates.
Poesia, art i moltes coses més!
Entrada lliure

Revetlla de St. Joan
2025-06-23 20:30 - 23:30 | Parc del carrer Papiol, Carrer Papiol, 7, Vilafranca del Penedès
Rebuda de la Flama del Canigó
Sopar de dur-ho
Corrandes
La Portàtil FM
Fi de festa a La Gueralda

Volta al Pedraforca
2025-06-28
Properament més informació

3ª Edició Vins Insubmisos
2025-07-03 - 2025-07-05 | La Gueralda, Sant Raimon de Penyafort, 7, Vilafranca del Penedès, 08720
Vins Insubmisos és un cicle d’activitats organitzat pel Casal Popular de Vilafranca, La Gueralda, que sorgeix amb la finalitat de complementar l’extensa dinàmica d’actes vitivinícoles que tenen lloc a Vilafranca i al Penedès, amb un programa d’activitats amb un component crític, alhora que festiu.
Essent aquesta la tercera edició, el cicle es consolida amb un format que funciona i genera vinculació per part de públics molt diferents, no només vinculats associativament al casal, sinó de tants altres entorns de la vila, i també de fora. Amb un èxit rotund d’assistència a la xerrada (30 persones), als tasts (40 en total), així com a la Fira (+200), des de la Gueralda valorem molt positivament l’edició de l’any passat, i ens centrem en consolidar l’acte més gran del cicle, que és la fira: millorar-ne les condicions, la logística, l’organització i l’espai, etc.
3 de juliol – 19:00 – xerrada
El dijous al vespre donem el tret de sortida a la tercera edició de Vins Insubmisos, i ho fem posant en valor la tasca dels casals populars i els espais autogestionats que impulsen projectes com aquest. També volem reconèixer la bona resposta i la implicació de la gent que ho fa possible.
En aquesta xerrada, volem posar el focus en el món del vi al Penedès des d’una mirada crítica i arrelada al territori. Posar en valor la tasca que fan molts cellers que per diversos motius estan al marge dels grans circuits, i que lluiten per sobreviure en un context cada cop més hostil. Parlem de la precarietat estructural en què es troben moltes petites productores, i de com la gentrificació del món del vi i de la terra al Penedès expulsa els projectes que aposten per la sostenibilitat, l’autogestió i l’arrelament. Volem obrir un espai per reflexionar sobre aquestes tensions i sobre com construir alternatives viables des de baix.
5 de juliol – 11:00 a 14:30 – Tasts dirigits
El dissabte arrenca amb dos tasts dirigits per les sommeliers Ariadna Ràfols i Laia Gili. Els fils conductors dels tasts d’enguany són els següents:

1r tast: d’11h a 12.30h – Xarel·lo, i la seva versatilitat (Formulari d’inscripció)
A través d’un tast comentat de 4 vins ens endinsarem en la descoberta de la varietat xarel·lo i les seves múltiples possibilitats de vinificació. Recipients i estils ens revelaran les característiques i potencialitat d’una varietat que ha esdevingut la punta de llança del Penedès.

2n tast: de 13h a 14.30h – Bombolles en joc (Formulari d’inscripció)
Tast comentat que orbitarà al voltant dels escumosos i dels mètodes utilitzats per elaborar-los. Una descoberta sensorial de 4 referències que, des del joc i en un ambient participatiu, ens ajudarà a conèixer més en detall aquest producte que tant ens defineix.

El preu pels tasts és de 12€ sòcies/ 15€ no sòcies. Per tal d’apuntar-s’hi, cal emplenar el formulari que podreu trobar a les nostres xarxes socials, i en cas de no trobar-lo, escriure’ns a: [mail]. Per tal de formalitzar la inscripció, caldrà realitzar una transferència al número de compte que, de nou, podreu trobar al formulari i a les xarxes socials, abans del 3 de juliol.
5 de juliol – 18:00 a 22:00 – Fira de Vins
El cicle d’actes tanca amb la fira de vins, que tindrà lloc de 6 de la tarda a 10 del vespre al carrer Sant Raimon de Penyafort, davant del local de La Gueralda. Una novetat d’enguany és que la fira es realitza al carrer, que estarà decorat i preparat per a passar-hi la vesprada tastant els vins de petits vinyerons i elaboradors del Penedès. A la fira s’hi podran trobar entre 10 i 13 productors que oferiran degustacions a copes, i també s’hi podran comprar ampolles. Els tiquets es podran adquirir allà mateix, i també s’hi podran llogar les copes de tast. Durant la tarda hi hauràn DJs amenitzant la jornada.
D’altra banda, voldriem destacar que la Fira és un esdeveniment autogestionat i autofinançat, que no disposa del suport econòmic d’administracions públiques, ni tampoc del suport d’institucions com les denominacions d’origen. I no ho diem com una forma de romantitzar “els marges”, o fer una apologia de la marginalitat. Per contra, fem èmfasi en aquesta qüestió ja que Vins Insubmisos és l’exemple de que un altre model vitivinícola és possible. Aquest esdeveniment, lliure d’interessos particulars, i lluny de la voluntat de ser un negoci, és capaç de sostenir-se pagant un preu digne als productors que conformen la fira, alhora que oferint una política de preus al consumidor que no es dispara, tot generant suficients ingressos per esquivar les pèrdues, i poder seguir reproduint el cicle any rere any. Vins Insubmisos demostra que un altre model d’esdeveniments vitivinícoles on no es deixi fora els petits productors és possible, també sense les subvencions i suports d’altres instàncies que són el que, d’altra banda, molts cops sosté les fires. És tan sols una qüestió de prioritats.
Només ens queda agrair també al dissenyador Joan Brull que per tercer any ha fet el disseny del cartell i la imatge gràfica.

I Concurs de cartells satírics de Festa Major
2025-08-07 08:00 - 17:00

L'abordatge de posicionaments reaccionaris i antifeministes en les masculinitats adolescents
2025-10-09 08:00 - 17:00
El col·lectiu El Taló d’Aquil·les junt amb la regidoria d’igualtat de l’Ajuntament de Vilafranca organitzem el taller “L’abordatge de posicionaments reaccionaris i antifeministes en les masculinitats adolescents”.
Impartit per Jonathan Araña i Felipe Pereira del col·lectiu Entre Homes.
Es realitza a La Nau de Vilafranca els dies 20 i 27 d’octubre de 19h a 21h.
Es tracta d’una activitat mixta i les persones interessades es poden inscriure escrivint a igualtat@vilafranca.org o per telèfon al 93 890 32 18.

Comunalitat urbana a Vilafranca?
2025-10-14 18:30 - 20:00 | La Gueralda, Sant Raimon de Penyafort, 7, Vilafranca del Penedès, 08720
Debat sobre la viabilitat d’una comunalitat urbana a Vilafranca amb la Comunalitat de Valls i IDRA (Oficina tècnica de comunalitats)

TransD.O. - Denominació d’Orgull
2025-10-18 17:00 - 23:30 | Plaça Mila i Fontanals, Plaça Mila i Fontanals, Vilafranca del Penedès
Un dia per estar amb la nostra gent, per riure, cuidar-nos i estimar-nos sense filtres.
I quan caigui el sol… deixarem sortir les bèsties i encendrem la nit amb tot el nostre glitter.

Festa de meitat d’obra de La Bastida - Pati del Gall
2025-10-26 12:00 - 17:00 | La Bastida, Mas Jornet, Vilafranca del Penedès
La Bastida – Pati del Gall us convidem a la 𝐅𝐞𝐬𝐭𝐚 𝐌𝐞𝐢𝐭𝐚𝐭 𝐝’𝐎𝐛𝐫𝐚
Una excusa com una altra per trobar-nos, compartir i celebrar el que estem construint juntes: 𝐞𝐥 𝐩𝐫𝐢𝐦𝐞𝐫 (𝐞𝐬𝐩𝐞𝐫𝐞𝐦 𝐪𝐮𝐞 𝐞𝐥 𝐩𝐫𝐢𝐦𝐞𝐫 𝐝𝐞 𝐦𝐨𝐥𝐭𝐬) 𝐡𝐚𝐛𝐢𝐭𝐚𝐭𝐠𝐞 𝐜𝐨𝐨𝐩𝐞𝐫𝐚𝐭𝐢𝐮 𝐚 𝐕𝐢𝐥𝐚𝐟𝐫𝐚𝐧𝐜𝐚, 𝐬𝐨𝐬𝐭𝐞𝐧𝐢𝐛𝐥𝐞 𝐢 𝐚𝐫𝐫𝐞𝐥𝐚𝐭 𝐚𝐥 𝐛𝐚𝐫𝐫𝐢
📅 Diumenge 26 d’octubre, a partir de les 12h
📍 Al carrer de Mas i Jornet, davant de les obres de l’edifici
👩‍👩‍👦‍👦 Amb activitats per a tota la família
🥘 I una paella de verdures!
💰 Preu dinar (paella + aigua i vi): 7€ menors de 12 anys / 10€ a partir de12 anys
✍ Indispensable fer la reserva prèvia a bit.ly/MeitatObra + el pagament amb antelació (instruccions al formulari)

Inici dels cursos de català del Voluntariat per la llengua
2025-10-30 18:00 - 20:00 | La Gueralda, Sant Raimon de Penyafort, 7, Vilafranca del Penedès, 08720
A les 18h presentació de les parelles lingüístiques
A les 19:30 “Assertius amb el català”. Taller a càrrec de Llenguaferits

Sortida a l'Olla de la Joncosa del Montmell
2025-11-08 07:00 - 17:00
Per commemorar el 50 aniversari del CEP, farem la ruta que han proposat a través d’un repte, que consisteix a realitzar un recorregut pujant els 8 cims que envolten el poble de la Joncosa del Montmell. Nosaltres no competirem, però la farem de manera grupal i al nostre ritme per commemorar el seu aniversari. Us hi animeu?
Formulari d’inscripció: https://forms.gle/MrH3VKAt7YGA7ADy6

Representació de "Coses que dèiem avui"
2025-11-08 20:00 - 2025-11-09 22:00 | La Gueralda, Sant Raimon de Penyafort, 7, Vilafranca del Penedès, 08720
El grup de teatre La Gueralda presenta Coses que dèiem avui
Direcció: Eloi Tres Julià
Guió original: Neil LaBute
Repartiment: Eduard Mata, Nerea Blanco, Mireia Felis, Josep Hill, Laura Tur, Montse Barberà i Pasqual Vicent

Arrelades: Tast de vins d'Esteve i Gibert
2025-11-13 19:30 - 22:00 | La Gueralda, Sant Raimon de Penyafort, 7, Vilafranca del Penedès, 08720
Dins del cicle Arrelades, tast de vins del celler Esteve i Gibert
Preu: 15€ sòcies / 22€ no sòcies
Inscripcions fins el dia 10/11 a bit.ly/arrelades25

11è Aniversari de La Gueralda
2025-11-14 - 2025-11-15 | La Gueralda, Sant Raimon de Penyafort, 7, Vilafranca del Penedès, 08720
Apunta't al concurs de paelles

11è Mercat d'Intercanvi de Roba
2025-11-15 11:00 - 12:30 | La Gueralda, Sant Raimon de Penyafort, 7, Vilafranca del Penedès, 08720
💬 Com funciona?
Porta les peces de roba que ja no utilitzes en bon estat durant els dies de recollida, i a canvi rebràs tiquets per escollir altres peces el dia del mercat.
📦 Dies de recollida de roba:
12/11 (17 a 19:30h)
15/11 (10 a 11 h)
🔁 Requisits:
Pots portar un màxim de 10 peces per persona
Només s’acceptarà roba en bon estat
No s’acceptarà roba interior ni sabates
L’intercanvi és no monetari: 1 peça = 1 tiquet
Vine a renovar el teu armari de forma sostenible i col·lectiva! T’hi esperem!

Taller: Fer-se càrrec de la violència masclista
2025-11-20 18:00 - 21:00 | La Gueralda, Sant Raimon de Penyafort, 7, Vilafranca del Penedès, 08720
Taller a càrrec de Joel Audí, psicòleg general, sanitari i psicoterapeuta.
Activitat no mixta dirigida a homes
Inscripcions a siad@vilafranca.org

Convocatòria del Ball de Gitanes
2025-11-21 21:00 - 22:00
Busquem a una balladora amb ganes de petar-ho i formar part de la família!

Xerrada: Condicions laborals del lleure
2025-11-28 19:00 - 21:00 | La Gueralda, Sant Raimon de Penyafort, 7, Vilafranca del Penedès, 08720
🍎Ets monitor de menjador i vols saber-ne més sobre els teus drets laborals?
🚸 Fas de vetlladora en un centre educatiu i estàs contractada per una empresa externa?
🏫Treballes dinamitzant un centre cívic i en el teu contracte posa que ets monitor del lleure?
VINE! T’explicarem el conveni del lleure, els teus drets com a treballadora, les teves funcions segons el conveni, la normativa laboral, entre d’altres. També posarem exemples de lluites col·lectives i quines eines tenim per defensar-nos davant la vulneració dels nostres drets i com aconseguir millores al nostre lloc de feina!
Vine a conèixer els teus drets i organitzem-nos col·lectivament!

Jornades rústiques
2025-11-29 16:00 - 20:00 | La Gueralda, Sant Raimon de Penyafort, 7, Vilafranca del Penedès, 08720
Segon cicle formatiu de les Jornades Rústikes: Solucions regeneratives per a l’olivera de secà 🌱
Aquest novembre tornen les Jornades Rústikes, amb una nova proposta centrada en la gestió regenerativa de l’olivera de secà. Aprendrem sobre poda en vas policònic i encoixinat de llana. A més, gaudirem d’una xerrada sobre l’ofici de pastor al Penedès!
📍 Ubicacions: Cal Sil (Torrelles de Foix) i La Gueralda (Vilafranca del Penedès)
💶 Aportació: 10€
Comptarem amb la presència de:
🔸 Javier Esteban, productor d’oli d’oliva, tastador, formador i podador professional
🔸 Raoul Ferrer, enginyer tècnic agrícola especialitzat en agricultura ecològica, regenerativa, en maneig holístic dels animals i en l’ús de la llana en el sector agrícola
🔸 Salvador Queraltó, pastor de Vilafranca
Reserva ara la teva plaça: https://forms.gle/PJC2pTqe3eJ5bbht9

Convocatòria del Ball de Cotonines
2025-11-29 20:00 - 21:00
El ball de Cotonines busca 3 cotonines
Als assistents us recordem que com cada any s’ha de portar un objecte🎁
Qui es pot presentar?
Qualsevol persona major de 18 anys independentment de la seva identitat de gènere.

Projecció de Kneecap
2025-12-04 20:00 - 22:00 | La Gueralda, Sant Raimon de Penyafort, 7, Vilafranca del Penedès, 08720
